Walter Plunkett

Walter Plunkett (* 5. Juni 1902 in Oakland, Kalifornien; † 8. März 1982 in Santa Monica) weer en US-amerikaanschen Kledaaschmaker.

 Leven un Wark 
duum|Kledaasch vun Debbie Reynolds un Gregory Peck ut How the West Was Won (1962, dt. Titel: Das war der Wilde Westen)
Plunkett hett an de Universität vun Kalifornien Jura studeert, as he anfüng sik för Theater to intresseren. Toeerst speel he as Schauspeler bi’t Studententheater mit, füng aver bito ok dormit an as Bühnenbillner un Kledaaschmaker mittoarbeiten. Opletzt güng he na New York City, man he künn as Schauspeler nich so recht Foot faten, afsehn vun en poor Optrecden in Greenwich Village. 1925 keem he torüch na Kalifornien un versöch dat denn noch mol as Schauspeler in Hollywood antokamen. Man, sien Anlaag Kledaasch uttoklamüstern weer grötter un so hett he 1927 sien eerste Kledaasch för en Hollywoodfilm maakt. Al in de 1930er Johren weer he een vun de wichtigsten Kledaaschmakers in Hollywood. He weer to de Tiet bi RKO anstellt. Ofschoonst tallrieke Filmen, för de he Kledaasch utklamüstert hett, Spood harrn, is he blots eenmol mit den Oscar ehrt worrn, den he sik aver noch mit Orry-Kelly un Irene Sharaff deelen müss, vunwegen dat he blots de Ballkledaasch maakt harr. Alltohopen weer he mit sien Kledaasch an mehr as 250 Produkschonen bedeeligt.

 Filmografie (Utwahl) 
 Johr Titel 1927 Hard-Boiled Haggerty 1928 Sinners in Love 1929 The Red Sword 1933 Little Womendt.: Vier Schwestern 1933 Flying Down to Rio 1934 The Age of Innocence 1934 The Gay Divorceedt.: Scheidung auf Amerikanisch 1934 The Little Minister 1935 The Informerdt.: Der Verräter 1936 Mary of Scotlanddt.: Maria von Schottland 1939 Stagecoachdt.: Höllenfahrt nach Santa Fé 1939 Gone with the Winddt.: Vom Winde verweht 1939 The Hunchback of Notre Damedt.: Der Glöckner von Notre Dame 1943 In Old Oklahomadt.: Die Hölle von Oklahoma 1944 Can’t Help Singingdt.: Das Lied des goldenen Westens 1946 Duel in the Sundt.: Duell in der Sonne 1947 The Sea of Grassdt.: Endlos ist die Prärie 1948 The Three Musketeersdt.: Die drei Musketiere 1948 The Kissing Banditdt.: Ein Bandit zum Küssen 1949 Little Womendt.: Kleine tapfere Jo 1949 The Secret Gardendt.: Der geheime Garten 1950 Black Handdt.: Blutrache in New York 1950 Summer Stock 1950 King Solomon’s Minesdt.: König Salomons Diamanten 1951 Vengeance Valleydt.: Tal der Rache 1951 An American in Parisdt.: Ein Amerikaner in Paris 1951 Westward the Womendt.: Karawane der Frauen 1952 Plymouth Adventuredt.: Schiff ohne Heimat 1953 Young Bessdt.: Die Thronfolgerin 1953 Kiss Me Katedt.: Küß mich, Kätchen! 1954 Seven Brides for Seven Brothersdt.: Eine Braut für sieben Brüder 1955 The King’s Thiefdt.: Des Königs Dieb 1956 Lust for Lifedt.: Vincent van Gogh – Ein Leben in Leidenschaft 1957 Gun Glorydt.: Schlucht des Verderbens 1958 The Brothers Karamazovdt.: Die Brüder Karamasov 1958 The Sheepmandt.: In Colorado ist der Teufel los 1958 The Law and Jake Wadedt.: Der Schatz des Gehenkten 1958 Some Came Runningdt.: Verdammt sind sie alle 1960 Home from the Hilldt.: Das Erbe des Blutes 1960 Cimarron 1961 Pocketful of Miraclesdt.: Die unteren Zehntausend 1962 The Four Horsemen of the Apocalypsedt.: Die vier apokalyptischen Reiter 1962 How the West Was Wondt.: Das war der Wilde Westen 1966 7 Womendt.: Sieben Frauen

 Utteken 
Plunkett hett Kledaasch för vele spoodrieke Filmen maakt. För sien Arbeiten weer he teihnmol för den Oscar in de Kategorie Best Kledaasch vörslahn. Uttekent weer he dormit man blots eenmol, neemlich 1952 för den Film An American in Paris (dt. Titel: Ein Amerikaner in Paris). In’t Johr 2000 is he butendem in de Hall of Fame in’n Rahmen vun de Costume Designers Guild Awards opnahmen worrn.

 Weblenken 


Kategorie:Kledaaschmaker
Kategorie:Börger von de USA
Kategorie:Mann
Kategorie:Boren 1902
Kategorie:Storven 1982